আলফ্রেড লুন্ট
আলফ্রেড ডেভিস লুন্ট জুনিয়র (ইংরেজি: Alfred Davis Lunt, Jr.; ১২ আগস্ট ১৮৯২ - ৩ আগস্ট ১৯৭৭) ছিলেন একজন মার্কিন মঞ্চ অভিনেতা ও পরিচালক। তিনি ও তার স্ত্রী অভিনেত্রী লিন ফনট্যান দীর্ঘকাল একসাথে মঞ্চে কাজ করেন। লুন্ট বিংশ শতাব্দীর ব্রডওয়ের অন্যতম পুরুষ তারকা ছিলেন। ব্রডওয়ে মঞ্চের লুন্ট-ফন্টেন থিয়েটার তাদের নামানুসারে নামকরণ করা হয়েছে। মঞ্চের পাশাপাশি তিনি চলচ্চিত্র ও টেলিভিশনেও অভিনয় করেছেন। মঞ্চে তার কাজের জন্য তিনি দুটি টনি পুরস্কার অর্জন করেছেন, দ্য গার্ডসম্যান চলচ্চিত্রে অভিনয় করে শ্রেষ্ঠ অভিনেতা বিভাগে একাডেমি পুরস্কারে মনোনীত হয়েছেন, এবং হলমার্ক হল অব ফেমের দ্য ম্যাগনিফিসেন্ট ইয়াঙ্কি টিভি চলচ্চিত্রে অভিনয় করে মিনি ধারাবাহিক বা টিভি চলচ্চিত্রে শ্রেষ্ঠ অভিনেতা বিভাগে প্রাইমটাইম এমি পুরস্কার অর্জন করেছেন।